Polisieman skiet vriendin, pleeg selfmoordArgieffoto Konst. Noloyiso Rwexana, woordvoerder van die polisie, het gesê die adjudant-offisier het omstreeks 04:50 Maandagoggend sy vriendin by ŉ huis in Dolphinstraat in die Strand geskiet. Die 44-jarige polisiebeampte het toe selfmoord gepleeg. Hy is op die toneel dood. Volgens Rwexana was die beampte aan die Macassar-speurtak verbonde. Die polisie ondersoek ŉ saak van poging tot moord en ŉ geregtelike doodsondersoek is geopen. “Die omstandighede rondom die saak word ondersoek,” het Rwexana bygevoeg. Rwexana wou nie onmiddellik die polisiebeampte se naam bekend maak nie.